
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2015-03-25 Nr. 280-P-7
Vilnius

Posėdis įvyko 2015 m. kovo 25 d. 9.45 val.

Posėdžio pirmininkas – Mindaugas Bastys.
Posėdžio sekretorė – Lina Giriūnienė.
Dalyvavo: Viktoras Fiodorovas, Sergejus Jovaiša, Irena Šiaulienė.
Kviestųjų asmenų sąrašas pridedamas.
DARBOTVARKĖ:
1. Dėl atstovų, pristatančių Lietuvos Respublikos poziciją Europos Sąjungos Tarybos E. teisės darbo grupės (Working group on e-Law) E. teisės sudėties progrupyje (E-Law formation).
2. Diskusija „Visuomenės informavimo reguliavimo iššūkiai informacinio karo kontekste“.

1. SVARSTYTA. Dėl atstovų, pristatančių Lietuvos Respublikos poziciją Europos Sąjungos Tarybos E. teisės darbo grupės (Working group on e-Law) E. teisės sudėties progrupyje (E-Law formation).
Kalbėjo: M. Bastys, J. Bridžius, J. Pagojus, D. Valiukas.
NUTARTA. Atsižvelgiant į tai, kad Seimo kanceliarija yra Teisės aktų registro tvarkytoja, o Europos Sąjungos Tarybos E. teisės darbo grupės konkretus uždavinys – nagrinėti geresnės teisinių duomenų sklaidos ir naudojamų techninių priemonių koordinavimo klausimus, siekiant užtikrinti galimybę kuo paprasčiau susipažinti tiek su Europos teisės aktais, tiek su valstybių narių teisės aktais, siūlyti Vyriausybei papildyti Lietuvos Respublikos Ministro Pirmininko 2015 m. sausio 13 d. potvarkiu patvirtintą Valstybės institucijų ir įstaigų, kitų institucijų, kurių atstovai pristato Lietuvos Respublikos poziciją Europos Sąjungos Tarybos komitetuose ir darbo grupėse, sąrašą į E. teisės darbo grupės E. teisės sudėties pogrupį įtraukiant Lietuvos Respublikos Seimo kanceliariją.
Pritarta bendru sutarimu.
2. SVARSTYTA. Diskusija „Visuomenės informavimo reguliavimo iššūkiai informacinio karo kontekste“.

Kalbėjo: M. Bastys, N. Ivanauskas, S. Jovaiša, I. Šiaulienė, V. Ramanavičius, N. Maliukevičius, V. Žukienė, D. Štitilis, J. Jurelionis, A. Matonis, G. Babravičius, L. Ubavičius.
NUTARTA. Išklausyta pateikta informacija.

